stanford-oval/wikipedia huggingface dataset:
יוסי ערבליך
עמותת למענכם > פעילויות בולטות של הארגון

ב-2021 במגפת הקורונה הקים הארגון מערך הסברה לציבור החרדי ועודד את הציבור להתחסן. ערבליך קיבל על כך תעודת הוקרה ממשרד הבריאות.
בפברואר 2021 הקים יחד עם אשר זורייבין את מרכז שיקום ילדים למענכם בני-ברק.
עם פרוץ הפלישה הרוסית לאוקראינה הקים הארגון מוקד סיוע לחולים שהגיעו לישראל.
בתחילת 2023 נפגש ערבליך עם ראש העדה הדרוזית בישראל שייח' מוואפק טריף. השניים דנו בהתנדבות של רופאים ומתמחים דרוזים ל"למענכם" ועל תמיכת הארגון בחולים במדינות ערביות שאינן בעלות קשרים דיפלומטיים עם ישראל.
בדצמבר 2022 ערך ערבליך ערב חדשנות בנושאים רפואיים שונים באוניברסיטת תל אביב. בדיון השתתפו חוקרים רבים, ביניהם רונית סצ'י-פאינרו, לינה באסל-שלמון, יאיר בר ורן בליצר. בין הנושאים שנדונו בערב היו מניעת מחלת גנטיות, מתקפות סייבר על בתי חולים ובניית מודלים סרטניים אנושיים בטכנולוגיית תלת-ממד.
החל מה-7 באוקטובר 2023 מתנהל הארגון במסגרת חירום: העובדים והמתנדבים של הארגון התפרסו בבתי חולים למתן סיוע רגשי וייעוץ לחולים, המוקד הטלפוני תוגבר, הוקם קו חם לסיוע נפשי והארגון הוביל פרויקט מתנדבים בבתי חולים למטלות סיוע קלות מחמת המחסור ברופאים שהתגייסו ומוצבים בחזית.
בדצמבר 2023 ארגן ערבליך ערב הוקרה לחיילים במרכז הרפואי לשיקום לוינשטיין. באירוע הכריז על הקמת אגף בארגון למענכם שיעסוק בסיוע רפואי לפצועי צה"ל ומשפחותיהם.
במרץ 2024 קיים ועדה בנושא חדשנות רפואית במכון ויצמן למדע, באירוע השתתפו מאות רופאים ומומחי טכנולוגיה שדנו בחידושי ה-AI בשירות הרפואה, יעל בר זוהר המתנדבת בארגון שימשה כמנחת הערב. בין הנואמים והמשתתפים הבולטים: יוסי מטיאס מנכ"ל גוגל ישראל, פרופסור אמנון שעשוע, פרופסור רן בליצר סמנכ"ל חדשנות בכללית, פרופסור ערן סגל, אלון חן נשיא מכון ויצמן ועוד. במהלך הוועדה התקיים טקס הוקרה לצוותי רפואה על פועלם במלחמת חרבות ברזל.
ב-ינואר 2025 השיק הארגון יחד עם אוניברסיטת רייכמן את קרן ברוך שיינברג - קרן מלגות ללימודי רפואה, הקרן מיועדת ללוחמי ונכי צה"ל, היוזמה נועדה לעודד לוחמים ונכי צה"ל להוביל שינוי במערכת הבריאות הישראלית. ערבליך נמנה עם חברי הוועדה לצד דיקן בית הספר לרפואה פרפסור ארנון אפק, המנהלת ד"ר מירי מזרחי ואחרים.
פרסים והוקרה

ב־2019 עלה שמו של ערבליך לכותרות בעקבות פוסטים של ידוענים כמו גל גדות ומלי לוי, שהודו לערבליך על עזרתו בהכוונה וייעוץ רפואי.
בדצמבר 2021, באירוע שהתקיים ברוסיה, קיבל תעודת הוקרה מנשיא רוסיה ולדימיר פוטין ומארגון "We Are Together" על פועלו בתקופת הקורונה.
ביוני 2022 קיבל מנשיא המדינה יצחק הרצוג את אות הנשיא למתנדב על פועלו בארגון "למענכם". לאחר קבלת האות נערך לכבודו ערב הוקרה. באוגוסט 2023 נפגש ערבליך עם אריק אדמס ראש עיריית ניו יורק אשר הביע את הערכתו מהעובדה ש"למענכם" מעניק סיוע והכוונה רפואית לאנשים, ללא הבדלי דת, גזע ומין.
בספטמבר 2022 נבחר להיות מגיבורי השנה של מפעל הפיס.
במאי 2024 נבחר להשיא משואה ביום העצמאות ה-76 למדינת ישראל. בסוף השנה נכנס לרשימת 50 היהודים המשפיעים של ג'רוזלם פוסט.
בינואר 2025 נכנס לרשימת 100 האנשים המעצבים את ישראל של מעריב.
חיים אישיים

ערבליך נשוי לרייצ'ל (מנהלת מרכז שיקום ילדים למענכם בני-ברק) ואב לשישה. מתגורר בבני ברק. אחותו נשואה ליוסי דייטש, סגן ראש עיריית ירושלים.
החזית לשחרור לבנון מזרים

| --- | --- |
 תקופת הפעילות:  1980–1983 (כ־3 שנים)
 אזורי פעילות:  דרום לבנון
 מדינה:  לבנון
 
החזית לשחרור לבנון מזרים (בערבית: جبهة تحرير لبنان من الغرباء; בתעתיק מדויק: ג'בהת תחריר לבנאן מן אל ע'רבאא; בקיצור: FLLF), היה ארגון טרור שפעל בלבנון בשנים 1980–1983.
פעולות הארגון כללו מכוניות תופת שהופעלו כלפי מטרות פלסטיניות בלבנון, בעיקר אלו הקשורות לאש"ף שנחשב אז לאויב המרכזי של ישראל מהצד הפלסטיני, וערך פעולות אלימות ופיגועים נגדה. רוב פעילות הארגון התקיימה לפני מלחמת לבנון הראשונה. בנוסף דחף שרון לפוצץ מטוסי נוסעים באוויר, על מנת להתנקש בערפאת, ולבצע פיגוע גדול באצטדיון ספורט, אולם פעולות אלו נמנעו בשל התנגדותם של קציני צבא ומודיעין. הארגון חדל לפעול בסוף שנת 1983.
בשנת 2018 העיתונאי רונן ברגמן פרסם את ספרו השכם להורגו: ההיסטוריה הסודית של ההתנקשויות של ישראל בו נטען כי הארגון הופעל בידי ישראל. לדבריו, הארגון הוקם בהוראת הרמטכ"ל רפאל איתן, והופעל על ידי מפקד פיקוד הצפון אביגדור בן-גל, שמינה את מאיר דגן למוביל הפעילות. הפעילות בוצעה בעידודו של שר הביטחון אריאל שרון ובידיעת ראש הממשלה מנחם בגין. אין מקורות אחרים הקושרים את הארגון לישראל, ואף גורם ישראלי רשמי לא התייחס לטענותיו של ברגמן.
היסטוריה

לאחר הפיגוע בנהריה שהתרחש בשנת 1979 בידי חמושים מהחזית לשחרור פלסטין, הרמטכ"ל רפאל איתן הנחה את מפקד פיקוד הצפון אביגדור בן-גל להתנקש בבכירי הארגון ובפעיליו. הפעולות שאושרו על ידי הרמטכ"ל נשמרו בסוד מפני המטה הכללי של צה"ל ומרבים בממשלת ישראל. דוד אגמון, קצין אג"ם של פיקוד הצפון, היה אחד האנשים הבודדים שתודרכו על פעולותיה.
החל מיולי 1981, עם סדרת אירועי חבלה במשרדי אש"ף במערב ביירות, נשמעו הטענות שהאחראים להתקפות הם פעילי קבוצה לבנונית שנקראה "החזית לשחרור לבנון מזרים" ושהארגון מנוהל בעצם על ידי סוכנים ישראלים. פעולות הארגון כללו מכוניות תופת שהתפוצצו בשכונות הפלסטיניות בביירות ובערים לבנוניות אחרות. המטענים בהם השתמש הארגון הורכבו בבית המלאכה של קיבוץ מחניים, בו התגורר בן-גל.
ב-5 באוגוסט 1981 מונה אריאל שרון לשר הביטחון בממשלת בגין השנייה. שרון הורה לבן גל ולדגן להכפיל את מאמציהם במטרה לפגוע בצמרת אש"ף.
לפי רונן ברגמן, שרון קיווה שפעולות אלה יעוררו את ערפאת לתקוף את ישראל, שתוכל להגיב בפלישה ללבנון. בסופו של דבר אש"ף לא הגיב כמצופה, ומבצע שלום הגליל נפתח בעקבות התנקשות בחיי שגריר ישראל בבריטניה, שלמה ארגוב, על ידי ארגון אבו נידאל שלא היה חלק מאש"ף ואף נלחם בו.
ב־29 בנובמבר 1981 קיבל הארגון אחריות על פיצוץ מכונית תופת בדמשק שהרגה 90 איש ופצעה 135.
עד אוקטובר 1981 נמנו 308 הרוגים בפיגועי הארגון. פעולות הארגון נעצרו ממש לפני תחילת מלחמת לבנון הראשונה שפרצה ב-6 ביוני 1982.
במהלך 1982 הורה שרון לבן גל ולדגן לפוצץ אצטדיון בביירות שבו הייתה אמורה להתכנס צמרת אש"ף. מתחת ליציע הכבוד הוטמנו חומרי נפץ ומכוניות ממולכדות הוצבו מחוץ לאצטדיון. ברגע האחרון קצינים מאמ"ן, יחד עם סגן שר הביטחון, פנו לבגין מעל לראשו של שרון ושכנעו אותו לבטל את הפיגוע.
הארגון חזר לבצע פעולות טרור חצי שנה לאחר פרוץ המלחמה. ב-28 בינואר 1983 פצצה במטה אש"ף בשתורא שבשליטת סוריה הרגה 35 בני אדם. ב־5 בפברואר התפוצצה מכונית תופת מול משרדי מרכז המחקר הפלסטיני (אנ') בביירות, וגרמה ל-20 הרוגים, בהם אשתו של סברי ג'ריס. פצצה שלישית התפוצצה בבעלבכ ב־7 באוגוסט 1983, בה נהרגו כ־30 בני אדם ונפצעו כמעט 40.
הארגון היה אחראי לעשרות פיגועים ומאות הרוגים. הוא חדל לפעול בסוף שנת 1983.
היסטוריה > רשימת פיגועים ונפגעים המיוחסים לארגון

על פי לי אובריאן שכתב על הנושא בשנת 1983, כחלק מ"פרויקט מחקר ומידע במזרח התיכון" (אנ') הדפוס של פיגועי מכוניות "פנימיים" חפף לאזורים ספציפיים שאליהם פלשה ישראל מאוחר יותר
| תאריך | מדינה | מיקום | הרוגים | פצועים | סוג מטרה |
| --- | --- | --- | --- | --- | --- |
| 29 בינואר 1981 | צרפת | פריז | 1 | 8 | ממשלה (דיפלומטי) |
| 27 באוגוסט 1981 | לבנון | ביירות | 0 | 0 | ממשלה (דיפלומטי) |
| 17 בספטמבר 1981 | לבנון | שכא | 10 | 10 | עסק |
| 17 בספטמבר 1981 | לבנון | צידון | 23 | 90 | מיליציה צבאית |
| 20 בספטמבר 1981 | לבנון | ביירות | 4 | 28 | עסק |
| 28 בספטמבר 1981 | לבנון | לא ידוע | 18 | 45 | מיליציה צבאית |
| 1 באוקטובר 1981 | לבנון | ביירות | 83 | 300 | משטרה |
| 2 באוקטובר 1981 | לבנון | א-נבטיה | 0 | 0 | מוסד חינוכי |
| 29 בנובמבר 1981 | סוריה | חלב | 90 | 135 | אזרחים / רכוש פרטי |
| 27 בפברואר 1982 | לבנון | ביירות | 8 | 35 | צבא |
| 21 במאי 1982 | לבנון | ביירות | 3 | 10 | עסק |
| 21 במאי 1982 | לבנון | ביירות | 0 | 0 | עסק |
| 21 במאי 1982 | לבנון | ביירות | 0 | 1 | אזרחים / רכוש פרטי |
| 28 בינואר 1983 | לבנון | שתורא | 12 | 20 | אזרחים / רכוש פרטי |
| 5 בפברואר 1983 | לבנון | ביירות | 20 | 100+ | אזרחים / מרכז המחקר הפלסטיני (אנ') |
| 7 באוגוסט 1983 | לבנון | בעלבכ | 35 | 133 | אזרחים / רכוש פרטי |
ניסיונות התנקשות בערפאת

באוקטובר 1982 הודיעו אנשי המוסד למפקד חיל האוויר, דוד עברי, שזיהו את יאסר ערפאת עולה לטיסה במטוס תובלה מאתונה למצרים. שני מטוסי F-15 הוזנקו וזיהו את מטוס התובלה. איתן הורה להפילו, אך עברי חשש מטעות בזיהוי והיסס. לבסוף, לאחר שעיכב את התקיפה דקות ארוכות, המוסד הודיע שיש ספקות בנוגע לזיהוי. מאוחר יותר התברר שהאדם במטוס הוא פתחי ערפאת, אחיו של יאסר, רופא ילדים ומייסד הסהר האדום הפלסטיני, שלקח עמו 30 ילדים שנפצעו בטבח בסברה ושתילה לטיפול רפואי בקהיר.
בתקופה זו החל ערפאת לטוס בטיסות נוסעים מסחריות ושרון החליט שמדובר במטרות לגיטימיות. הוא החליט להפיל מטוס כזה מעל ים פתוח, באזור ללא כיסוי מכ"ם של אף מדינה, עדיף מעל מים עמוקים שיקשו על זיהוי הסיבה להתרסקות ואיתור השרידים. שמו של הכוח שהופקד על המשימה היה "דג זהב". לפי ברגמן לצורך המבצע צויד מטוס בואינג 707 באמצעי מודיעין ומכ"ם ושהה באוויר.
במשך תשעה שבועות נערך מעקב אחר טיסותיו של ערפאת. מטוסי קרב של חיל האוויר הוזנקו לפחות חמש פעמים במטרה להפיל מטוסי נוסעים שעליהם חשבו שערפאת נמצא. בכל המקרים בכירי חיל האוויר חיבלו באופן מכוון בהפלת המטוסים מסיבות מצפוניות ובטיעונים שונים. באחד המקרים, התקשורת בין המטוסים שובשה בכוונה, ובמקרה אחר דיווחו באופן שקרי שהמטוסים הגיעו ליעד באיחור. עמוס גלבוע, שהיה אז חבר הצוות וראש חטיבת המחקר באמ"ן, הביע התנגדות עקבית למבצע בטענה שאם ישראל תפיל מטוס נוסעים זה יגרום לה נזק מדיני עצום. לפי ברגמן הקצינים סירבו בנימוק שמדובר בפקודה בלתי חוקית בעליל.
ראו גם

Rise and Kill First
פרשת איראן-קונטראס
טיסה 114 של ליביאן איירליינס
העסק הביש
טבח סברה ושתילה
הערות שוליים

1 2 3 4 5 6  הארץ,'"`UNIQ--nowiki-00000000-QINU`"'ספר חדש: שרון הורה ב-1982 להפיל מטוסי נוסעים כדי להרוג את ערפאת, באתר הארץ, 24 בינואר 2018
1 2 3 4  Bergman, Ronen (2018). Rise and Kill First: The Secret History of Israel's Targeted Assassinations. Random House. pp. 234–247. ISBN 978-1400069712.
↑  RÉMI BRULIN, The remarkable disappearing act of Israel’s car-bombing campaign in Lebanon or: What ארwe (do not) talk about when we talk about ‘terrorism’, "Mondoweiss", May 7, 2018
1 2  National Consortium for the Study of Terrorism and Responses to Terrorism (START). (2018). Global Terrorism Database [Data file]. Retrieved from https://www.start.umd.edu/gtd
↑  '"`UNIQ--templatestyles-0000000C-QINU`"'"Chronology November 1, 1981-January 15, 1982". Middle East Journal. 36 (2): 234. 1982. JSTOR 4326391.
↑  Fred Schiff,'"`UNIQ--nowiki-0000000E-QINU`"'A 165-pound bomb ripped through an empty schoolhouse in..., באתר סוכנות הידיעות UPI, ‏2 באוקטובר 1981'"`UNIQ--nowiki-0000000E-QINU`"'(באנגלית)'"`UNIQ--templatestyles-0000000F-QINU`"'
↑  Masalha, Nur (2012). The Palestine Nakba: Decolonising History, Narrating the Subaltern, Reclaiming Memory. London: Zed Books Ltd. p. 144. ISBN 9781848139732..
↑  Lee O'Brien, Campaign of Terror: Car Bombing in Lebanon, MERIP Reports 118 (October 1983), p. 26.
↑  Middle East Record (MER), 2 October 1982, pp. 6-8.
↑  '"`UNIQ--templatestyles-00000012-QINU`"'"Chronology November 1, 1981-January 15, 1982". Middle East Journal. 36 (2): 217–36. 1982. JSTOR 4326391.
↑  O'Ballance, Edgar (1998). Civil War in Lebanon, 1975-92. London: Palgrave Macmillan. p. 126. ISBN 0-333-72975-7.
↑  O'Brien, Lee (October 1983). "Campaign of Terror: Car Bombing in Lebanon". Merip Reports. pp. 23–26.
↑  "Perpetrators: (Front for the Liberation of Lebanon from Foreigners)", Global Terrorism Database (אנ'), National Consortium for the Study of Terrorism and Responses to Terrorism (אנ'), אוניברסיטת מרילנד, ארצות הברית
האישה החכמה מאבל בית מעכה

האישה החכמה משליכה את ראשו של שבע בן בכרי מעבר לחומה
האישה החכמה מאבל בית מעכה היא דמות מקראית אלמונית אשר אינה מזוהה בשמה המפורש. היא מוזכרת בקשר עם סיפור המצור, שהטיל יואב בן צרויה על העיר אבל בית מעכה במרדף, שערך אחרי שבע בן בכרי.
זיהוי האישה בספרות חז"ל

במדרשי חז"ל, והובאו בפירוש רש"י, מזוהה האישה החכמה עם שרח בת אשר שידועה כמי שהאריכה ימים עד מאוד. הזיהוי מבוסס על המילים בפסוק "אָנֹכִי שְׁלֻמֵי אֱמוּנֵי יִשְׂרָאֵל" שמתפרש "אני שהשלמתי נאמן לנאמן – יוסף למשה", רמז למדרש לפיו בזמן יציאת מצרים גילתה שרח את מיקומו של ארונו של יוסף למשה. דעה נוספת מבססת את הזיהוי על פירוש אחר לפסוק זה, ולפיו שרח היא שהשלימה את מניין בני ישראל בירידתם למצרים.
גם במדרש תנחומא מזוהה האישה עם סרח בת אשר:
אמר אברהם: "רִבונו של עולם, צופה אני ברוח הקֹדש כי עתידה אִשה אחת לפלט עיר שלימה, ואני איני כדאי לפלט חמשת הכרכים הללו?" ואיזו היא האשה? זו סרח בת אשר, בשעה שמרד שבע בן בכרי בדוד ובא באבל.
בפירוש הרד"ק העיר שדבר תמוה שסרח בת אשר האריכה ימים כלכך הרבה, שהרי היא נמנית עם יורדי מצרים.
בפירושו אברבנאל כתב, שבכל מקרה מצינו בסרח שהאריכה ימים, שהרי נמנית גם עם באי הארץ.
לקריאה נוספת

דליה רביד, יואב בן צרויה, גיבור שנוי במחלוקת, ספריית הילל בן חיים - הקיבוץ המאוחד, 2009.
מרטין בובר, דרכו של מקרא, חוכמת נשים ופועלן, ירושלים - מאגנס, 1997, עמ' 135–138.
חננאל מאק, ותאמר בלבה - נשים מהמקרא בצומתי חיים, ידיעות אחרונות, 2014, עמ' 229–240.
חוה שלום-גיא, אלה תולדות גדעון - מחזור סיפורים מקראי בראי מקבילותיו, תל אביב, רסלינג, 2013, עמ' 221–225.
הערות שוליים

↑  בשאלה הרטורית והמטפורה: "לָמָּה תְבַלַּע נַחֲלַת ה'?" מהדהד הכתוב בתהילים,'"`UNIQ--nowiki-00000000-QINU`"'ל"ג,'"`UNIQ--nowiki-00000000-QINU`"'י"ב: ”אַשְׁרֵי הַגּוֹי אֲשֶׁר ה' אֱלֹהָיו, הָעָם בָּחַר לְנַחֲלָה לוֹ.”
↑  שמעון בר אפרת, מקרא לישראל: שמואל ב, תל אביב: עם עובד, 1996, עמ' 221.
↑  מתי וכיצד נתקדשה דן? ראו: יאיר זקוביץ, אביגדור שנאן, לא כך כתוב בתנ"ך, תל אביב: ידיעות ספרים, 2004, עמ' 119-112.
↑  יוסף בן מתתיהו, קדמוניות היהודים, מאגנס, ירושלים, עמ' 254.
↑  בראשית רבה, מהדורת תיאודור-אלבק, צד, ט, עמ' 1180–1185.
מדרש קהלת, פרק ט פסוק כו.
| --- | --- |
בקרת זהויות :  NLI: 987007511752305171 
איור מתוך תנ"ך מורגן. מרד שבע בן בכרי. האישה החכמה משליכה את ראשו של בן בכרי מהחלון.
קרלוס אלקרס

קרלוס אלקרס גרפיה (בספרדית: Carlos Alcaraz Garfia; נולד ב-5 במאי 2003) הוא טניסאי ספרדי מקצועני. נכון לינואר 2025 מדורג במקום השלישי בעולם בסבב ה-ATP. בספטמבר 2022 דורג ראשון בעולם, ובכך היה לטניסאי הצעיר ביותר בהיסטוריה שהגיע לפסגת הדירוג העולמי. עד כה זכה ב-17 תארים בקריירה.
הישג השיא שלו הוא זכייה בארבעה טורנירי גראנד סלאם ליחידים, באליפות ארצות הברית הפתוחה (2022), באליפות וימבלדון (2023, 2024) ובאליפות צרפת הפתוחה (2024).
קריירה

אלקרס נולד באל פלמר, כפר במורסיה שבספרד.
קריירה > 2021

בגיל 17, אלקרס העפיל להגרלה המרכזית של אליפות אוסטרליה הפתוחה 2021, לאחר שגבר על ההולנדי בוטיק ואן דה זנדסחולפ בשלב המוקדמות, מה שהפך אותו למשתתף הצעיר ביותר בטורניר היחידים לגברים. הוא גם הפך למנצח הצעיר ביותר בהיסטוריה של הטורניר, כשניצח בסיבוב הראשון את אדריאן מנרינו מצרפת, ושבר את שיאו של רפאל נדאל שעשה זאת בגיל 18 בשנת 2004. בסיבוב השני, הוא הפסיד למיקאל יימר ביום ההולדת ה-18 שלו. הוא נכנס לרשימת 100 השחקנים הטובים בעולם ב-24 במאי 2021, והיה לצעיר ביותר ברשימה.
באליפות צרפת, העפיל אלקרס לראשונה בקריירה שלו לסיבוב השלישי בגראנד סלאם כשניצח את ניקולוז בסילאשווילי מגאורגיה. ביולי 2021 הוא העפיל לגמר הראשון שלו, באליפות קרואטיה הפתוחה(אנ') באומג. אלקרס עשה זאת לאחר שניצח את אלברט ראמוס-ויניולס 6–2, 7–6 (7–3). בגמר הוא ניצח את רישאר גאסקה וזכה בתואר הראשון שלו. אלקרס הפך לאלוף ATP הצעיר ביותר מזה יותר מעשור, מאז קיי נישיקורי, שעשה זאת בגיל 18 בשנת 2008. אלקרס היה הספרדי הצעיר ביותר שזכה בתואר ב-ATP מאז רפאל נדאל בשנת 2004. נדאל היה צעיר ב-2004 בשמונה ימים לעומת אלקרס שזכה ב-25 ביולי 2021.
באליפות וינסטון-סיילם הפתוחה, אלקרס הגיע עד לשלב חצי הגמר, שם הפסיד למיקאל יימר השוודי.
באליפות ארצות הברית ניצח את סטפנוס ציציפס מיוון (4 בעולם) בשובר שוויון של המערכה החמישית והעפיל לסיבוב הרביעי. זה היה אחד הניצחונות הגדולים בקריירה של אלקרס. בגיל 18, הפך אלקרס לטניסאי הצעיר ביותר שמופיע בסיבוב רביעי בגראנד סלאם מאז אנדריי מדבדב שעשה זאת בגיל 17, והצעיר ביותר באליפות ארצות הברית הפתוחה מאז מייקל צ'אנג שעשה זאת בגיל 17, ופיט סמפראס שעשה זאת בגיל 18 ב-1989. הוא גם השחקן הצעיר ביותר שניצח שחקן טופ 3 באליפות ארצות הברית הפתוחה מאז הוצג הדירוג לראשונה בשנת 1973.
לאחר מכן העפיל גם לרבע הגמר כשגבר על את המוקדמות פטר גויובצ'יק מגרמניה. אלקרס הוא הטניסאי הצעיר ביותר שהגיע לשלב רבע הגמר מאז תומאס קוך ב-1963, והצעיר ביותר שעושה זאת בטורניר גראנד סלאם מאז מייקל צ'אנג שעשה זאת באליפות צרפת הפתוחה ב-1990. ברבע הגמר הודח על ידי הקנדי פליקס אוז'ה-אליאסים לאחר שפרש באמצע המערכה השנייה עקב פציעה ברגלו.
קריירה > 2022

באליפות אוסטרליה הפתוחה השתתף לראשונה כשחקן מדורג, כשדורג 31 באליפות. הוא הגיע עד לסיבוב השלישי בטרם הפסיד בחמש מערכות למתאו ברטיני.
קריירה > 2022 > זכייה ראשונה במאסטרס 1000

באליפות ריו הפתוחה גבר אלקרס על ז'אומה מונאר ועל פדריקו דלבוניס, כמו גם על מתאו ברטיני ופאביו פוניני המדורגים כדי להגיע לגמר ה-ATP 500 הראשון שלו. הוא ניצח בגמר את דייגו שוורצמן וזכה בתואר. כתוצאה מכך, הוא ערך את הופעת הבכורה שלו בין 20 הראשונים בדירוג שפורסם ב-21 בפברואר 2022. באינדיאן וולס מאסטרס העפיל לראשונה לרבע הגמר וחצי הגמר הראשונים שלו במאסטרס 1000 של סבב ה-ATP, כשהוא מדיח את קמרון נורי לפני שהפסיד בשלוש מערכות לבן ארצו רפאל נדאל. כשהוא מדורג במיקום שיא, במקום ה-14 באליפות מיאמי הפתוחה, ניצח אלקרס את מרטון פוצ'וביץ', מרין צ'יליץ' וסטפנוס ציציפס המדורג רביעי, והעפיל לחצי הגמר לאחר שגבר גם על מיומיר קצמנוביץ', שם ניצח גם את הוברט הורקץ', והעפיל לגמר מאסטרס 1000 של סבב ה-ATP הראשון שלו. הוא זכה בתואר לאחר שגבר במשחק הגמר על המדורג שישי קספר רוד, והפך לאלוף הגברים הצעיר ביותר בתולדות התחרות.
בברצלונה הפתוחה 2022 (מאסטרס 500), ניצח אלקרס ברבע הגמר את המדורג ראשון בתחרות סטפנוס ציציפס, בדרך לזכייה בטורניר. בעקבות הזכייה דורג לראשונה בין עשרת הראשונים בעולם בחודש אפריל. אלקרס הוא הראשון מתחת לגיל 20 שנכנס לעשירייה הראשונה בדירוג מאז אנדי מארי ב-2007. הוא גם השחקן הצעיר ביותר שנכנס לטופ 10 הכללי והצעיר ביותר מאז רפאל נדאל ב-2005.
באליפות מדריד שנערכה בתחילת מאי הוא זכה בתואר לאחר ניצחון ברבע הגמר על רפאל נדאל מספרד (4 בעולם) ב-3 מערכות (2-6, 6-1, 3-6), על נובאק ג'וקוביץ' מסרביה (1 בעולם) ב-3 מערכות (7-6(7-5), 5-7, 6-7(5-7)) ועל האלוף היוצא אלכסנדר זברב מגרמניה (3 בעולם) בשתי מערכות (3-6, 1-6).
באליפות צרפת אלקרס העפיל לרבע הגמר שם הפסיד לאלכסנדר זברב מגרמניה (3 בטורניר) ב-4 מערכות (4–6 4–6 6–4 6–7 (7–9)) בדרכו לרבע הגמר הוא ניצח את אלברט רומס-ווינלואס קארן קאצ'ונוב וסבסטיאן קורדה.
באליפות ווימבלדון העפיל לשמינית הגמר והפסיד ליאניק סינר מאיטליה (10 בטורניר) ב-4 מערכות (1–6 4–6 7–6 (10–8) 3–6).
קריירה > 2022 > תואר גראנד סלאם ראשון

באליפות ארצות הברית 2022 הוא זכה בתואר גראנד סלאם ראשון ליחידים לאחר שניצח במשחק הגמר את קספר רוד מנורווגיה (5 בטוניר) ב-4 מערכות (6–4, 2–6, 7–6(7–1), 6–3). בשלב שמינית הגמר הוא ניצח את מרין צ'יליץ' מקרואטיה (15 בטורניר) ב-5 מערכות (6–4, 3–6, 6–4, 4–6, 6–3), בשלב רבע הגמר הוא ניצח יאניק סינר מאיטליה (11 בטורניר) ב-5 מערכות (6–4, 6–7(9–7), 6–7(7–0), 7–5, 6–3) ובשלב בחצי הגמר ניצח את פרנסס טיאפו מארצות הברית (22 בטורניר) ב-5 מערכות (6–7(6–8), 6–3, 6–1, 6–7(5–7), 6–3).
קריירה > 2023

בתחילת השנה הודיע אלקרס שלא יתמודד באליפות אוסטרליה הפתוחה עקב פציעת אימון בשריר הירך האחורי.
אלקרס פתח את העונה עם זכייה בטורניר ארגנטינה עם ניצחון בגמר על קמרון נורי ולאחר מכן העפלה לגמר טורניר ריו והפסד בגמר בו התמודד שוב מול נורי. לאחר מכן הודיע שייעדר מטורניר אקפולקו בגלל פציעה.
אלקרס שב ושיחק בטורניר אינדיאן וולס מאסטרס וזכה בטורניר לאחר שגבר בגמר על דנייל מדבדב. לאחר מכן השתתף באליפות מיאמי הפתוחה אך לא הצליח להגן על תוארו, והפסיד בחצי הגמר ליאניק סינר.
עם פתיחת עונת החימר, אלקרס הודיע שלא השתתף במונטה קרלו מאסטרס בגלל דלקת בכף היד.
אלקרס הגן על תוארו בטורניר ברצלונה כשגבר בגמר על סטפנוס ציציפס. לאחר מכן העפיל לגמר טורניר מדריד שם ניצח את הגרמני יאן-לנארד סטראפ.
בטורניר רומא הופתע בסיבוב השלישי כשנכנע להונגרי פביאן מרוזסאן. עם זאת, לאחר ניצחונו בסיבוב השני הוא עלה שוב למקום הראשון בעולם.
לאליפות צרפת הפתוחה הגיע אלקרס כמדורג הבכיר, ופגש בחצי הגמר את נובאק ג'וקוביץ'. אלקרס סבל מאמצע המערכה השלישית מהתכווצויות שרירים חמורות, אך השלים את המשחק עד סופו, והפסיד בארבע מערכות. בעקבות זאת ירד שוב למקום השני בדירוג העולמי.
עם פתיחת עונת הדשא, זכה אלקרס בטורניר מועדון המלכה כשגבר בגמר על אלכס דה מינור האוסטרלי, וחזר שוב למקום הראשון בדירוג העולמי. בהמשך העפיל לגמר אליפות וימבלדון וזכה בתואר לאחר שניצח במשחק הגמר את נובאק ג'וקוביץ' (2 בטורניר) ב-5 מערכות (1–6, 7–6(8–6), 6–1, 3–6, 6–4).
קריירה > 2024

באליפות וימבלדון שנערכה ביולי זכה בתואר ליחידים בפעם השנייה ברציפות, לאחר ניצחון במשחק הגמר על נובאק ג'וקוביץ' ב-3 מערכות (6–2, 6–2, 7–6(7–6)) ובכך זכה בגראנד סלאם הרביעי שלו, הטניסאי התשיעי בהיסטוריה שזוכה באליפות וימבלדון פעמיים ברציפות והשישי שזוכה ברולאן גארוס ו-וימבלדון באותה השנה.
באולימפיאדת פריז שנערכה באוגוסט, זכה אלקרס במדליית הכסף לאחר הפסד במשחק הגמר בתחרות מול נובאק ג'וקוביץ' בשתי מערכות (7–6(7–3), 7–6(7–2)).
לאחר רצף הפסדים בסבבים מוקדמים של סינסינטי מאסטרס ושל אליפות ארצות הברית הפתוחה, השתתף באליפות סין הפתוחה. בטורניר זה ניצח בגמר את יאניק סינר ב-3 מערכות. בכך, הפך לשחקן הראשון בסבב ה-ATP שזוכה בתוארי טורניר מסדרת ה-500 יחידים בכל אחד מסוגי המשטחים (חימר, דשא ומגרש קשה).
קריירה > 2025

באליפות אוסטרליה הפתוחה הפסיד ברבע הגמר לנובאק ג'וקוביץ' ב-4 מערכות.
באליפות רוטרדם הפתוחה, ניצח את אלכס דה מינור בגמר וזכה בתואר הראשון שלו לעונה זו. זוהי גם זכייתו הראשונה בטורניר המתקיים באולם.
סגנון משחק

אלקרס הוא שחקן מהיר מאוד ובעל חבטת פורהנד עוצמתית המסוגל לגוון עם עליות לרשת, ובין חובטי הדרופשוט המוצלחים ביותר בסבב. יכולת זו היא אחד מהכלים המשמעותיים ביותר ביכולת המשחק שלו. הוא מסוגל לקחת סיכונים משמעותיים ונחשב לשחקן אמיץ. המשטח המועדף עליו הוא חימר, אך בעל יכולות גבוהות גם על משטח הדשא והמשטח הקשה.
הערות שוליים

1 2  בפעם השנייה ברציפות: קרלוס אלקראס אלוף ווימבלדון, באתר ynet, 14 ביולי 2024
↑  Gabby Barker,'"`UNIQ--nowiki-00000003-QINU`"'Alcaraz follows in the footsteps of Djokovic, Nadal and Federer, Sports Finding, ‏15 בינואר 2021'"`UNIQ--nowiki-00000003-QINU`"'(באנגלית)'"`UNIQ--templatestyles-00000004-QINU`"'
↑  Alcaraz Triumphs At Oeiras Open Challenger, Tennis TourTalk, ‏22 במאי 2021'"`UNIQ--nowiki-00000006-QINU`"'(באנגלית)'"`UNIQ--templatestyles-00000007-QINU`"'
1 2  18-Year-Old Carlos Alcaraz Wins First ATP Tour Title In Umag | ATP Tour | Tennis, ATP Tour
↑  מערכת ynet ספורט,'"`UNIQ--nowiki-00000009-QINU`"'אליפות ארה"ב הפתוחה בטניס: המדורג 3 ציציפאס הודח בדרמה מול אלקרס בן ה-18, באתר ynet, 4 בספטמבר 2021
↑  Alcaraz upsets Tsitsipas to reach U.S. Open fourth round, Reuters, ‏4 בספטמבר 2021'"`UNIQ--nowiki-0000000B-QINU`"'(באנגלית)'"`UNIQ--templatestyles-0000000C-QINU`"'
↑  Carlos Alcaraz Records Biggest Career Win, Shocks Stefanos Tsitsipas In US Open Thriller | ATP Tour | Tennis, ATP Tour
↑  Alcaraz, 18, stuns Tsitsipas; Tiafoe tops Rublev, ESPN.com, ‏3 בספטמבר 2021'"`UNIQ--nowiki-0000000F-QINU`"'(באנגלית)'"`UNIQ--templatestyles-00000010-QINU`"'
↑  אלקראס בן ה-18 עלה לרבע גמר אליפות ארצות הברית ועשה היסטוריה, באתר וואלה, 6 בספטמבר 2021
↑  Carlos Alcaraz Records Biggest Career Win, Shocks Stefanos Tsitsipas In US Open Thriller | ATP Tour | Tennis, ATP Tour
↑  What Carlos Alcaraz Has Done Quicker Than The Big Three | ATP Tour | Tennis, ATP Tour
↑  Carlos Alcaraz Dethrones Hubert Hurkacz To Reach First ATP Masters 1000 Final in Miami | ATP Tour | Tennis, ATP Tour
↑  Carlos Alcaraz Stays Perfect vs. Stefanos Tsitsipas, Reaches Barcelona SFs | ATP Tour | Tennis, ATP Tour
↑  https://mobile.twitter.com/atpmediainfo/status/1517611987915755521, Twitter
↑  Draws - Roland-Garros - The 2023 Roland-Garros Tournament official site, www.rolandgarros.com (באנגלית אמריקאית)
↑  עמוד סיכום משחק הגמר בטניס יחידים אולימפיאדת פריז 2024
↑  China Open: Carlos Alcaraz recovers to beat Jannik Sinner in dramatic final, BBC Sport, ‏2024-10-02 (באנגלית בריטית)
| --- | --- |
בקרת זהויות :  PLWABN: 9812692306005606  GND: 126785488X  LNB: 000344916  VIAF: 1377165573948337800005   WorldCat (עם VIAF): 1377165573948337800005 
אלקרס בטורניר מונטה קרלו מאסטרס, 2022
תוכנית ח"ץ

תוכנית ח"ץ ע"ש בדיע טנוס – חוקרים צעירים - במרכז הרפואי ע"ש חיים שיבא – תל השומר, היא תוכנית מצוינות שמטרתה לשלב סטודנטים לרפואה, סטאז'רים, מתמחים צעירים, רופאים צבאיים וגם תלמידי תיכון במחקר רפואי מתקדם. התכנית פועלת מאז שנת 2007 במרכז הרפואי שיבא תל השומר ומקדמת את פיתוח הדור הבא של החוקרים והרופאים בישראל. משתתפי התכנית מתנסים במחקר מדעי בין תחומי המובל על ידי חוקרים ורופאים בכירים, תוך פיתוח מיומנויות מקצועיות ומנהיגותיות.
אודות

תוכנית ח"ץ הוקמה בשנת 2007[דרוש מקור] במרכז הרפואי שיבא על ידי פרופ' ענת אחירון, מנהלת המרכז לטרשת נפוצה, במטרה לשלב סטודנטים לרפואה במחקר רפואי מתקדם. החל משנת 2019 מנהל התכנית הוא פרופ' אלדד קטורזה, מנהל מכון גרטנר לחקר אפידמיולוגיה ומדיניות בריאות במרכז הרפואי שיבא.
עם השנים הרחיבה התוכנית את פעילותה לסטודנטים לרפואה מכלל הפקולטות והתוכניות בארץ, סטאז'רים, מתמחים, רופאים צבאיים ותלמידי תיכון מצטיינים ממגמת מערכות הבריאות ומגשימים - תוכנית הסייבר הלאומית (סייבר-8200).
מאז הקמתה, השתתפו בתוכנית מעל 430 סטודנטים, 15 רופאים צבאיים, כ-70 תלמידי תיכון וכ-300 מנחים - רופאים וחוקרים מהמרכז הרפואי שיבא - תל השומר.
המחקרים המתבצעים במסגרת התכנית עוסקים בקשת רחבה של נושאים: מחקר קליני, אפידמיולוגי, מדעי הבסיס, מדיניות בריאות, טכנולוגיות רפואיות, מדעי הנתונים, בינה מלאכותית ועוד.